open-index/open-wikipedia-markdown huggingface dataset:
Gabriele Caccia

**Gabriele Giordano Caccia** (født 24. februar 1958 i Milano i Italia) er en italiensk katolsk prelat, erkebiskop og diplomat for Den hellige stol.
## Liv og virke
### Prest
Den 11. juni 1983 mottok Gabriele Caccia prestevielsen fra kardinal Carlo Maria Martini S.J. for erkebispedømmet Milano. Deretter virket han der som sjelesørger til 1986. Han ble deretter fristilt for studier ved Det pavelige diplomatakademi, og tok lisensiat i kanonisk rett. I 1991 tok han doktorgraden fra Det pavelige gregorianske universitet med en avhandling med tittelen *«Troen og dens objekt i 'Indøvelse i Christendom' av [[Søren Kierkegaard]]»*.

Den 1. juni 1991 begynte han i Den hellige stols diplomatiske tjeneste og ble først postert ved det apostoliske nuntiatur i Tanzania. 

Fra 11. juli 1993 virket i Statssekretariatets seksjon for generelle anliggender. Den 17. desember 2002 ble han utnevnt til assessor for generelle anliggender av pave Johannes Paul II. Han var også medlem av den romerske kuries disiplinærkommisjon.

### Erkebiskop, nuntius til Libanon
Den 16. juli 2009 utnevnte pave Benedikt XVI ham til titulærerkebiskop av *Sepino* og til  apostolisk nuntius til Libanon. Benedikt XVI bispeviet han personlig den 12. september samme år i Peterskirken; medkonsekratorer var kardinal utenriksminister Tarcisio Bertone S.D.B. og kardinalprefekt for Troskongregasjonen, William Joseph Levada.
### Nuntius til Filippinene
Den 12. september 2017 ble han utnevnt til apostolisk nuntius til Filippinene av pave Frans. 
### Permanent observatør til FN
Pave Frans utnevnte ham til permanent observatør av Den hellige stol til FN den 16. november 2019.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
* Erkebiskop Josef Schneider (1906-1998) *1955
* Biskop Josef Stangl (1907-1979) *1957
* Pave Benedikt XVI (1927-2022) *1977
* Erkebiskop *Gabriele Giordano Caccia* (1958- ) *2009

## Referanser
Nevermannister

***Nevermannister*** er en slekt av stumpbiller. 

## Levevis

## Utbredelse
Slekten er utbredt i Mellom- og Sør-Amerika (Costa Rica, Fransk Guyana).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien stumpbiller (Histeroidea)
**** Familien **[[stumpbiller]]**, **[[Histeridae]]** Gyllenhal, 1808
***** Underfamilien maurstumpbiller, **[[Haeteriinae]]** Marseul, 1857 – ikke i Norge, bør trolig regnes til storstumpbillene. 111 alekter.
****** Slekten ***Nevermannister*** Reichensperger, 1938
******* *[[Nevermannister anomoiopus]]* Reichensperger, 1938
******* *[[Nevermannister guyanensis]]* Degallier, Kovarik, Tishechin & Caterino, 2021
******* *[[Nevermannister quadratus]]* Degallier, Kovarik, Tishechin & Caterino, 2021

## Referanser


## Kilder
* Caterino, M.S. 2002. Histeridae, Clown Beetles på Tree of life

## Eksterne lenker
* Antwiki - *Nymphister* https://www.antwiki.org/wiki/Nymphister
*
Drolsumveien

**Drolsumveien** (1–201, 6–176) er en bygdevei på Drolsum i Modum kommune i Buskerud. Veien begynner i nord, i krysset mellom fylkesvei 2828 og fylkesvei 2830 på Tonsveien (de to fylkesveiene har samme lokalnavn), og løper sørøstover i terrenget. Første delen inngår i fylkesvei 2830 og krysser over Drolsummyra til et veikryss med riksvei 350 (Ringeriksveien) nær Rud kirke. Der slutter fylkesveien, men Drolsumveien fortsetter videre sørøstover som kommunal vei, ned bakken til krysset ved den gamle storgården Drolsum (100/1), hvoretter den fortsetter et lite stykke både nordover og sørover. Halvveis nede i bakken er det avkjøring til Drolsumenga mot sør og like etter til Åsliveien mot nord.

Nordover passerer Drolsumveien over Randsfjordbanen via planovergang og forbi nå nedlagte Drolsum holdeplass (som er opphavet til navnet på bandet Drolsum Stasjon), hvoretter den fortsetter til Drolsumveien 201, som er synonym med bruket Drolsum 100/3. Fra avkjøringen inn til dette bruket fortsetter veien under navnet Åsvika, men dette er kun en kort veistump, som fører inn til småbruket Enga og hytteeiendommene utover på Drolsumtangen. Rett etter planovergangen er det også avkjøring til nummer 173, som er synonym med bruket Drolsum 100/11, samt videre til nummer 177, som er et bryggeanlegg ved bredden av Tyrifjorden. Mot sør forsetter Drolsumveien bare til nummer 161 og 163, to adresser som er synonyme med den større gården Drolsum 100/13 (den største av dagens Drolsumgårder, med sine cirka 569 dekar). Fra avkjøringen til dette bruket fortsetter veien videre sørover som kommunal vei, men under navnet Jarenveien.
Pholeuodromus

***Pholeuodromus*** er en slekt av mycelbiller.

## Utseende
Små til middelsstore, avlangt-ovale, blinde, rødbrunlige kadaverbiller. De har et utseende typisk for insekter som lever i huler, med lange og tynne antenner og bein og reduserte fasettøyne. Hodet er ganske lite, pronotum stort og rundet, dekkvingene ovale, beina nokså lange og tynne.

## Levevis
Artene lever i huler.

## Utbredelse
Gruppen er utbredt i huleområder i Bosnia-Hercegovina.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien **[[mycelbiller]], [[Leiodidae]]** Fleming, 1821
***** Underfamilien kadaverbiller, **[[Cholevinae]]**
****** Stammen **[[Leptodirini]]** Lacordaire, 1854 - ca. 185 slekter, maurlignende
******* Understammen Bathysciina
******** Slekten ***Pholeuodromus*** Breit, 1913
********* *[[Pholeuodromus breiti]]* (Jeannel, 1924)
********* *[[Pholeuodromus jeanneli]]* Knirsch, 1929

## Referanser




## Kilder
Leiodidae i Tree of life

## Eksterne lenker

*
Fredrik Monsens gate

**Fredrik Monsens gate** gate er en gate i bydelen Bondesvea på Hamar. Den går fra Hakabekkvegen til Ringgata eller kjent som Fylkesvei 187, og er oppkalt etter Christian Fredrik Monsen (1878-1954), som var lærer og politiker, blant annet forsvarsminister 1928 og 1935-1940.
Roccamonfina

**Roccamonfina** er en *[[comune]]* i provinsen Caserta i den italienske regionen Campania. Kommunen befinner seg omkring 60 km nordvest for Napoli og omkring 40 km nordvest for Caserta. Den hadde .

I kommunen ligger den utdødde vulkanen Roccamonfina. Like ved vulkanen har man oppdaget noen 350&nbsp;000 år gamle fossile fotavtrykk som er bevart i vulkansk tuffstein. Området der fotsporene er funnet kalles Ciampate del Diavolo, som betyr «djevelens fotefar» eller «djevelens gangsti». Det er avtrykk etter arkaiske mennesker, men hvilken art disse har tilhørt, vet vi ikke. De kjente, arkaiske menneskeartene som har eksistert i området er *[[homo cepranensis]]* og neanderthalere.

Byen er omgitt av tette ansamlinger av edelkastanje.

## Referanser
Crenulister

***Crenulister*** er en slekt av stumpbiller.

## Utseende
Små, ovale, blanke, rødbrune stumpbiller. Hodet er kort og bredt, antennene er korte med et forstørret første ledd on en stor, en-leddet, brungul klubbe. Pronotum er nærmest klokkeformet, sidekanten innsvungen i midten, med et kraftig punktert, kileformet midtfelt og to skarpe lengdefurer på hver side. Området ved bakhjørnet er noe nedsunket sammenlignet med resten. Dekkvingene er rundede med firer skarpe punktrader, dekker ikke den bakerste delen av bakkroppen, som er kraftig punktert.

## Levevis

## Utbredelse
Slekten er utbredt i den neotropiske økosonen.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien stumpbiller (Histeroidea)
**** Familien **[[stumpbiller]]**, **[[Histeridae]]**
***** Underfamilien **storstumpbiller**, **[[Histerinae]]** Gyllenhal, 1808 - 144 slekter
****** Stammen Exosternini Bickhardt, 1914
******* Slekten ***Crenulister*** Caterino & Tishechin, 2014
******** *[[Crenulister dentatus]]* Caterino & Tishechkin, 2014
******** *[[Crenulister explanatus]]* Caterino & Tishechkin, 2014
******** *[[Crenulister grossus]]* Caterino & Tishechkin, 2014
******** *[[Crenulister impar]]* Caterino & Tishechkin, 2014
******** *[[Crenulister paucitans]]* Caterino & Tishechkin, 2014
******** *[[Crenulister seriatus]]* Caterino & Tishechkin, 2014
******** *[[Crenulister simplex]]* Caterino & Tishechkin, 2014
******** *[[Crenulister spinipes]]* Caterino & Tishechkin, 2014
******** *[[Crenulister subdepressa]]* Caterino & Tishechkin, 2014
******** *[[Crenulister umbrosus]]* Caterino & Tishechkin, 2014

## Referanser




## Kilder
* Caterino, M.S. 2002. Histeridae, Clown Beetles på Tree of life

## Eksterne lenker
*
Joseph Anthony Fiorenza

**Joseph Anthony Fiorenza** (født 25. januar 1931 i Beaumont i Texas i USA, død 19. september 2022 i Houston) var en amerikansk katolsk prelat som var den syvende biskop og den første erkebiskop av Galveston-Houston fra 1985 til 2006. Han var biskop av San Angelo fra 1979 til 1984.

## Liv og virke
### Prest
Joseph Fiorenza, sønn av sicilianske innvandrere, studerte filosofi og teologi ved St. Mary's Seminary i La Porte i Texas, og ble presteviet den 29. mai 1954 for bispedømmet Galveston.

I 1957 ble han professor for medisinsk etikk ved Sacred Heart Dominican College og kapellan ved Joseph Hospital i Houston. Senere fikk han oppgaver i bispedømme&shy;kurien.

### Biskop av San Antonio
Pave Johannes Paul II utnevnte ham den 4. september 1979 til biskop av San Angelo. Erkebiskopen av San Antonio, Patrick Fernández Flores, bispeviet ham den 25. oktober samme år; med&shy;konsekratorer var John Louis Morkovsky, biskop av Galveston-Houston, og John Edward McCarthy, hjelpebiskop i Galveston-Houston.

### Biskop (så erkebiskop) av Galveston-Houston
Den 6. desember 1984 ble han utnevnt til biskop av  Galveston-Houston og ble innfødt i embedet den 18. februar året etter. Da bispe&shy;embedet ble elevert til metropolitan&shy;erkebispedømme den 29. desember 2004 ble han dets første erkebiskop. 

Den 28. februar 2006 innvilget pave Benedikt XVI hans aldersbetingede fratreden.

Joseph Fiorenza var visepresident (1995–1998) og president (1998–2001) for den amerikanske katolske bispekonferanse.

Han ble utsatt for kritikk for å ha vært kjent med pedofile overgripere innenfor sitt bispedømme uten å ha grepet inn mot dem, men å ha forsøkt å beskytte kirken mot innsyn og å klandre ofrene. Minst én av overgriperne ble siden tiltalt for forholdene. 

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Kardinal Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1773
* Pave Pius VIII (1761–1830) *1800
* Pave Pius IX (1792–1878) *1827
* Kardinal Alessandro Franchi (1819–1878) *1856
* Kardinal Giovanni Simeoni (1816–1892) *1875
* Kardinal Antonio Agliardi (1832–1915) *1884
* Kardinal Basilio Pompilj (1858–1931) *1913 
* Kardinal Adeodato Giovanni Piazza (1884–1957) *1930
* Kardinal Luigi Raimondi (1912–1975) *1954
* Erkebiskop Patrick Fernández Flores (1929–2017) *1970
* Erkebiskop *Joseph Anthony Fiorenza* (1931–) *1979

## Referanser
Marco Politi

**Marco Politi** (født 29. januar 1947 i Roma) er en italiensk journalist, vatikanist og forfatter.

Politi skrev i 20 år for dagsavisen *[[La Repubblica]]* og dekket Vatikanet for avisen. Senere gikk han over til *[[Il Fatto Quotidiano]]*. Som gjesteskribent skrev han for *[[Die Zeit]]* og for *[[Frankfurter Allgemeine Zeitung]]*. 
## Bibliografi

* *Sua Santità*, med Carl Bernstein, Rizzoli, 1996 (engelsk *His Holiness*, Doubleday, 1996)
* *La confessione. Un prete gay racconta la sua storia*, Editori Riuniti, 2000, 
* *Il ritorno di Dio. Viaggio tra i cattolici d'Italia*, Mondadori, 2004, Giornalismo
* *Io, prete gay*, Mondadori, 2006
* *Papa Wojtyla. L'addio*, Morcelliana, 2007, 
* *La Chiesa del no. Indagine sugli italiani e la libertà di coscienza*, Mondadori, 2009
* *Joseph Ratzinger. Crisi di un papato*, Laterza, 2011, 
* *Francesco tra i lupi. Il segreto di una rivoluzione*, Laterza, 2014, 
* *La solitudine di Francesco: un papa profetico, una Chiesa in tempesta*, Laterza, 2019,

## Referanser
Mikael Stahre

**Mikael Lennart Tage Stahre** (født 5. juli 1975) er en svensk fotballtrener.

Stahre begynte å trene aldersbestemte lag i Gröndal IK allerede som 14-åring. I 1997 han hentet som trener til Hammarbys ungdomsavdelig. Etter kun én sesong i Hammarby ble Stahre hentet til AIK av hovedtrener Rikard Norling, som ansvarlig for klubbens ungdomsavdelig. Etter å ha jobbet i ungdomsavdelingen fra 1998 til 2005, ble han assistenttrener for Rikard Norling før 2006-sesongen.

I 2007 ble Stahre hovedtrener for Väsby United, som han ledet fra nivå tre til nivå to i svensk fotball. I november 2008 ble Stahre ansatt som hovedtrener for AIK. I sin første sesong som hovedtrener for klubben, ledet han AIK til å bli seriemester i Allsvenskan i 2009.

I april 2010 forlot han AIK for å ta over den greske klubben Panionios, men allerede i oktober samme år fikk han sparken.

Stahre ble før 2012-sesongen ansatt som hovedtrener i IFK Göteborg. I 2013 ledet IFK Göteborg til cupgull i Sverige. I november 2014 fikk han sparken, til tross for at laget havnet på 2.-plass i Allsvenskan.

I januar 2015 ble Stahre ansatt som hovedtrener for den kinesiske klubben Dalian, hvor han ble til han fikk sparken i juli 2016.

I november 2016 ble Stahre ansatt som hovedtrener i BK Häcken. I november 2017 ble han presentert som ny hovedtrener for den amerikanske klubben San Jose Earthquakes i Major League Soccer.

Den 13. januar 2020 ble Stahre presentert som ny hovedtrener for Sarpsborg 08 i Eliteserien. I juni 2021 sluttet han i Sarpsborg for å igjen ta over som hovedtrener i IFK Göteborg.

## Referanser


## Eksterne lenker
*
Benjamin Šeško

**Benjamin Šeško** (født 2003) er en slovensk fotballspiller som spiller for den engelske klubben Manchester United og for .

## Landslagskarriere
Šeško debuterte for Slovenia U-15 i 2017 og spilte på ulike aldersbestemte landslag frem til Slovenia U-19 i 2020. Han fikk sin a-landslagsdebut for  i vennskapskamp borte mot  den 1. juni 2021 (1–1). Hans første landslagsmål kom i en VM-kvalifiseringskamp borte mot  den 8. oktober 2021 (0–4).

Han ble tatt ut i s EM-tropp til EM i fotball 2024.

## Meritter
;Red Bull Salzburg
*Østerriksk Bundesliga (2): 2020/2021, 2021/2022
*ÖFB-Cup (1): 2021/2022

## Referanser


## Eksterne lenker
*
Otto Hermann Pesch

**Otto Hermann Pesch** (født 8. oktober 1931 i Köln i Tyskland, død 8. september 2014 i München) var en tysk tidligere dominikanerprest og katolsk teolog.
## Liv og virke
### Dominikanerpater
Pesch ble medlem av dominikanerordenen i 1952 og ble presteviet i prest 1958.

### fratrådt ordenen, senere virke
I 1972 forlot han ordenen og prestekallet og ble gift. Fra 1975 til 1998 var han professor i systematisk teologi ved Universitetet i Hamburg, som katolikk i en protestantisk avdeling for teologi. Som økumenisk teolog var Pesch en disippel av Heinrich Fries. Han fremla sin doktorgradsavhandling i 1965 om rettferdiggjøringslæren ved å sammenligne Martin Luther og Thomas Aquinas.

Pesch ble angasjert innen kontroversteologien, en hovedsakelig tysk teologisk bevegelse som ble til på 1700-tallet og og var preget av synspunkter som stod i motstrid med Tridentinerkonsilets teologi.

Fra 1975 til 1997 underviste Otto Hermann Pesch i *Systematik und Kontroverstheologie* ved den evangeliske (protestantiske) teologiavdelingen ved Universitetet i Hamburg.

Han var korrespondere medlem av *Ökumenischet Arbeitskreis evangelischer und katholischer Theologen* og en av sin samtids få katolske Luther-forskere.

## Verker
* *Rechenschaft über den Glauben*, Matthias-Grünewald-Verlag, Mainz 1970
* *Sprechender Glaube*, Matthias-Grünewald-Verlag, Mainz 1970
* *Frei sein aus Gnade. Theologische Anthropologie*, Freiburg im Breisgau 1983
* *Theologie der Rechtfertigung bei Martin Luther und Thomas von Aquin: Versuch eines systematisch-theologischen Dialogs*, Ostfildern 1985, ISBN 3-7867-1161-5
* *Christliche Lebenspraxis – heute und hier*, Würzburg 1994, ISBN 3-429-01631-2
* *Thomas von Aquin. Grenze und Größe mittelalterlicher Theologie. Eine Einführung*, Ostfildern 1995, ISBN 3-7867-1371-5
* *Das Zweite Vatikanische Konzil (1962–1965). Vorgeschichte, Verlauf, Ergebnisse, Nachgeschichte*, Ostfildern 2001, ISBN 3-7867-8393-4
* *Hinführung zu Luther*, Mainz 2004, ISBN 3-7867-2525-X
* *Warum hast du so große Ohren? Rotkäppchen – „theologisch“ zu Gehör gebracht* (= *TOPOS-plus-Taschenbücher,* Bd. 555), Matthias-Grünewald-Verlag, Mainz 2005, ISBN 3-7867-8555-4
* *Katholische Dogmatik aus ökumenischer Erfahrung*, Bd. I: *Die Geschichte der Menschen mit Gott*, Ostfildern 2008, ISBN 3-7867-2627-2; Bd. II: *Die Geschichte Gottes mit den Menschen*, 2009, ISBN 3-7867-2638-8
* *Gnade und Rechtfertigung am Vorabend der der Reformation und bei Luther.* S.&nbsp;1–15, unveröffentlichter Text, www.uni-heidelberg.de, abgerufen 6. Februar 2018 https://www.uni-heidelberg.de/md/fakultaeten/theologie/oek/forum/13.1.pdf

* Artikkelen *Glaube* i 2. utgave av  LThK
## Referanser
Andraž Šporar

**Andraž Šporar** (født 1994) er en slovensk fotballspiller som spiller for den greske klubben Panathinaikos og for .

Šporar har tidligere spilt for blant andre Olimpija Ljubljana, Slovan Bratislava og Sporting Lisboa.

## Landslagskarriere
Šporar debuterte for Slovenia U-19 i 2012 og spilte på ulike aldersbestemte landslag frem til Slovenia U-21 i 2016. Han fikk sin a-landslagsdebut for  i en VM-kvalifiseringskamp borte mot  den 11. november 2016 (0–1). Hans første landslagsmål kom i en EM-kvalifiseringskamp borte mot  den 21. mars 2019 (1–1).

Han ble tatt ut i s EM-tropp til EM i fotball 2024.

## Meritter
;FC Basel
*Superligaen (2): 2015/2016, 2016/2017
*Schweizer Cup (1): 2016/2017

;Slovan Bratislava
*Fortuna Liga (1): 2018/2019
*Slovenský Pohár (1): 2017/2018

;Sporting Lisboa
*Primeira Liga (1): 2020/2021
*Taça da Liga (1): 2020/2021

;SC Braga
*Taça de Portugal (1): 2020/2021

## Referanser


## Eksterne lenker
*
Rodrigo Chaves Robles

**Rodrigo Alberto de Jesús Chaves Robles**, født 10. juni 1961, er en costaricansk økonom og politiker som fra 8. mai 2022 er Costa Ricas president. Han var landets finansminister fra 2019 til 2020 under president Carlos Alvarado Quesada. (Costa Rica har ingen statsminister, regjeringen er direkte underlagt presidenten.)

## Biografi
Chaves Robles ble født i distriktet Carmen i hovedstaden San José 10. juni 1960. Han studerte økonomi ved Ohio State University.

Før han ble utnevnt til finansminister var han landdirektør i Verdensbanken for flere forskjellige land i Asia, Europa og Amerika. Da han sluttet i Verdensbanken i 2019 ble det sett i sammenheng med at en rapport beskyldte Chaves Robles for seksuell trakassering av ansatte.

Han ble utnevnt til finansminister i regjeringen til Carlos Alvarado Quesada den 30. oktober 2019, men overtok ikke kontoret før 26. november.

## Presidentvalget 2022
I juli 2021 annonserte Chaves sitt kandidatur til Costa Ricas presidentvalg i 2022. I valgkampen la det Chaves-ledede sosialdemokratiske progressive partiet (*Partido Progreso Social Democrático*, PPSD) vekt på å bekjempe korrupsjon og å legge vekt på åpenhet mellom regjeringen, pressen, universitetene og folket. Han ville ha flere kvinner ut i arbeidslivet, og han la fram en fempunktsplan for å redusere levekostnadene. Han la også til at han var mot tvungen COVID-19-vaksinasjon.

6. februar 2022 ble det klart at Chaves skulle møte José María Figueres Olsen fra det nasjonal-liberale partiet *Partido Liberación Nacional*, PLN, i andre valgomgang. Figueres Olsen fikk 27.3% i første valgomgang mens Chaves fikk 16,8%. I andre valgomgang 3. april 2022 vant Chaves med 52,8% av stemmene. Han ble innsatt som president den 8. mai 2022 som Costa Ricas 49. president.

## Referanser
Hallam Tennyson

**Hallam Tennyson** var en britisk aristokrat som var Australias andre generalguvernør, fra 1903 til 1904. Før det var han guvernør i Sør-Australia, fra 1899 til 1902.

## Referanser


## Eksterne lenker
*
Romanias politi

Det **rumenske politi** er den nasjonale politistyrken i Romania. Det er underlagt innenriksdepartementet og ledes av en generalinspektør med rang som statssekretær.

## Plikter
Det rumenske politiet er ansvarlig for:
* politiarbeid i Romania
* beskyttelse av borgernes grunnleggende rettigheter og friheter av privat og offentlig eiendom
* forebygging og identifisering av straffbare handlinger og deres gjerningspersoner
* opprettholde offentlig orden og sikkerhet

## Referanser


## Eksterne lenker
*
Strava

**Strava** er en amerikansk internettjeneste for sporing. Den brukes til registrering av fysisk trening, og har i tillegg sosiale nettverksfunksjoner. Tjenesten brukes mest til sykling og løping ved hjelp av GPS-data.  Tjenesten ble lansert i 2009 av Mark Gainey og Michael Horvath og har hovedkontor i San Francisco i California.
## Funksjonalitet

Strava er en app folk bruker for å spore trening. De mest populære aktivitetene å legge ut er sykling, løping og andre aktiviteter som innebærer bruk av GPS som gjør at ruten som er tilbakelagt vises som et kart. Ut over det kan man analysere sin aktivitet med verdier som distanse og høydemeter. Hvis en aktivitet blir delt offentlig, grupperer Strava aktiviteten automatisk med annen aktivitet som har foregått på samme tid og sted. For eksempel ved et idrettsarrangement som et maraton eller lignende.

Strava-brukere kan velge om aktivitetene skal være synlig kun for en selv, eller for andre personer som følger profilen. På denne måten skapes en online treningsdagbok hvor man deler og får innsikt i andres treningshverdag. Man har mulighet til å motta eller gi kudos og skrive en kommentarer på hverandres økter. 

## Tjenester og verktøy

### Segmenter
Et Strava-segment er en seksjon av en veistrekning eller sti, registrert av andre Strava-brukere, for at alle som sykler den konkrete strekningen kan sammenligne sine tider. Den raskeste personen på det segmentet utnevnes til King eller Queen. 

### Utfordringer, Klubber og Merker
For ekstra motivasjon finnes ulike utfordringer, klubber, merker osv. Dette kan for eksempel være å delta i en utfordring hvor målet er å logge 50 km med løping i løpet av en uke. Fullført utfordring vil gi et lite skilt på profilen som forteller at utfordringen er gjennomført.

## Kritikk
I 2018 avslørte NRK at soldater fra Danmark, Norge og USA gjennom Strava røper hvem de er og hvor de trener i krigssoner som Irak og Afghanistan. Avsløringen førte til at Forsvaret ba 13 militære ledere om å bevisstgjøre soldater på hvordan de bruker apper som kan avsløre hvor de er.

## Referanser


## Eksterne lenker
*
Valåsen (herregård)

**Valåsen** er en herregård i bydelen Valåsen, Karlskoga, Karlskoga kommune i Sverige. Herregården ligger i østre del av Karlskoga kommune, ved Valån mellom innsjøene Möckeln og Angsjön. Herregården er bland annet kjent for at være knyttet till flere svenske forfattere. Bland disse er Selma Lagerlöf, Hjalmar Bergman, Erik Gustaf Geijer och Sven Stolpe noterat, men den er også knyttet til flere familieobjekt, bland annet den adelige von Hofsten-familien, men også andre slekter, for eksempel Ysing-familien.

## Gårdens historie
Herregården var eid fra 1779 av familien von Hofsten, da Bengt von Hofsten kjøpte eiendommen. Der anla han også en stor park, inspirert av engelske hager.

Gården er bland annet omtalt i romantriologin *Löwensköldska ringen* av den svenske forfattaren Selma Lagerlöf.

I midten av 1900-tallet bodde den svenske forfattaren Sven Stolpe og Karin von Euler-Chelpin på herregården. Parets datter, programleder Lisette Schulman, ble født på Valåsen. 

## Referanser


## Eksterne lenker

*
The Love That Dares

***The Love That Dares*** er en amerikansk stumfilm fra 1919, regissert av Harry Millarde.

## Handling
En ekteskapelig misforståelse mellom jern-produsenten Perry Risdon og hans kone Olive oppstår når hennes ekstravagante utgifter tvinger ham til å vie all sin tid til forretninger og tjene penger - noe hans kone tolker som at ektemannen ikke bryr seg om henne lenger. Millionær Ned Beckwith, Olives tidligere frier, legger merke til denne utviklingen og forsøker å bruke dette til sin egen fordel.

I all hemmelighet tvinger han en bank til å få Perry til å betale tilbake et lån på 80 000 dollar, i løpet av bare 24 timer. Olive, som er på ferie alene i Pasadena, får beskjed om ektemannens øknomiske vanskeligheter.

## Skuespillere
* Madlaine Traverse som Olive Risdon
* Tom Santschi som Perry Risdon
* Frank Elliott som Ned Beckwith
* Mae Gaston som Marta Holmes
* Tom Guise som Rutherford
* George B. Williams som Haynes

## Referanser


## Eksterne lenker
*
Love’s Prisoner

***Love's Prisoner*** er en amerikansk stumfilm fra 1919, regissert av John Francis Dillion.

## Handling
En ung kvinne opplever en rekke økonomiske tilbakeslag, og dette får henne til å begå en rekke innbrudd. Hun blir også involvert i detektiven som blir satt til å etterforske disse innbruddene. Etter at hun har tilstått og betalt for sine forbrytelser, gifter denne kvinnen seg med detektiven.

## Skuespillere
* Olive Thomas som Nancy
* Joe King som Jim Garside
* William V. Mong som Jonathan Twist
* Harvey Clark som Lord Cleveland
* Dolly Dare som Jane, søsteren til Nancy
* Louis Durham som Shorty Dorgan
* Ann Forrest som Sadie, søsteren til Nancy
* Walter Perry som faren til Nancy

## Referanser


## Eksterne lenker
*
The Loves of Letty

***The Loves of Letty*** er en amerikansk stumfilm fra 1919, regissert av Frank Lloyd.

## Handling
Letty Shell, en kontorist ved et megler-kontor i London, synes ikke at hun har nok fine klær og alt for lav sosial posisjon i samfunnet. Hun blir forelsket i Nevill Letchmere, en ungkar og ledigganger fra en bedre familie. Men den langt mer velstående sjefen hennes, Bernard Mandeville, ønsker også å gifte seg med Letty. Han advarer Letchmere om å hold deg unna henne, og Letchmere innrømmer at han allerede er gift med en annen kvinne. Skuffet godtar Letty ekteeskapsforslag fra Mandeville. Men etter at hun legger merke til Mandevilles oppførsel ved en restaurant, vender hun snart tilbake til Letchmere. Men kort tid etter at hun blir hans elskerinne, oppdager hun at de egentlig ikke passer særlig god sammen. Letty slår seg deretter sammen med Richard Perry, en fattig fotograf.

## Skuespillere
* Pauline Frederick som Letty Shell
* John Bowers som Richard Perry
* Lawson Butt som Neville Letchmore
* Willard Louis som Bernard Mandeville
* Florence Deshon som Marion Allardyce
* Lela Bliss som Hilda Gunning
* Leota Lorraine som Florence Crosby
* Sidney Ainsworth som Ivor Crosby
* Harland Tucker som Coppy Drake
* Joan Standing som Slavey

## Referanser


## Eksterne lenker
*
Luck in Pawn

***Luck in Pawn*** er en amerikansk stumfilm fra 1919, regissert av Walter Edwards.

## Handling
For å sende datteren Annabel til New York for å utvikle sine kunstneriske evner, forsøker den fattig gårdsenken fru Lee å tjene mer penger. Men Annabels manglende evne til å selge mer enn ett maleri, får henne til å vurdere å slutte. Først panter hun en medaljong for å skaffe mer penger, og hun besøker et feriested i nærheten for å motta råd fra en berømt kunstner.

Etter å ha hørt den berømte kunstnerens vurdering om at hun aldri kommer til å lykkes økonomisk som kunstner, planlegger Annabel å reise hjem. Men hun blir overtalt til å flytte inn hos en venn av artistens, den kjedelige multi-millionæren Richard Norton - som har forelsket seg i Annabel. Men en rekke forviklinger oppstår snart.

## Skuespillere
* Marguerite Clark som Annabel Lee
* Charles Meredith som Richard Standish Norton
* Leota Lorraine som Beth Vance
* Richard Wayne som Cole Bently
* John Steppling som Abraham Armsberg
* Lillian Langdon som Mrs. Vance
* Myrtle Rishell som Mrs. Norton
* Lydia Knott som Mrs. Lee
* Paul Weigel som William Rainier
* Thomas Persse som Mrs. Vance
* Pat Moore som Tommy Lee
* Nancy Chase som Rose Maunsell
* Dave Allen som Sam Wilzinski

## Referanser


## Eksterne lenker
*
Lure of Ambition

***Lure of Ambition*** er en amerikansk stumfilm fra 1919, regissert av Edmund Lawrence.

## Handling
Olga Dolan jobber som stenograf ved et fasjonabelt hotell i New York. Etter at hun sjarmerer Cyril Ralston, og introduserer ham for sin ufine far og fattigsle hjem, overtaler Ralston henne til å akseptere en suite på et hotell, og lover at han ønsker å gifte seg med henne en gang - men uten å si når. Når Ralston reiser tilbake til England, lover Olga hevn. Hun reiser også til England, og skaffer seg snart arbeid som sekretær for Lady Constance Bromley.

Men der oppdager Olga også at Ralston er hennes arbeidsgivers sønn, og at han allerede er gift med en annen kvinne. Olga blir interessert i hertugen av Rutledge, og får Ralston til å introdusere henne for ham. Olga begynner som hertugens private sekretær, og imponerer ham når hun flørter med en spansk diplomat for å få ham til å signere noen viktige papirer. Når hertugens sinnssyke kone rømmer fra hennes bortgjemte værelse på slottet, stopper Olga henne fra å drepe hertugen. Hertuginnens påfølgende dødelige hjerteinfarkt forårsaket av intens misunnelse gjør at Olga står fritt til å gifte seg med hertugen.

## Skuespillere
* Theda Bara som Olga Dolan
* Thurlow Bergen som greven av Rutledge
* William B. Davidson som Cyril Ralston
* Dan Mason som Sylvester Dolan
* Ida Waterman som en grevinne
* Amelia Gardner som Lady Constance Bromey
* Robert Paton Gibbs som Miguel Lopez
* Dorothy Drake som Muriel Ralston
* Peggy Parr som Minna Dolan
* Tammany Young som Dan Hicks

## Referanser


## Eksterne lenker
*
Madame Dubarry (tysk stumfilm)

***Madame Dubarry*** er en tysk stumfilm fra 1919, regissert av Ernst Lubitsch.

## Handling
Historien følger Madame du Barry, som skal ha vært elskerinnen til Ludvig XV av Frankrike, og hennes andre forhold under den franske revolusjonen.

## Skuespillere
* Pola Negri som Jeanne Vaubernier / Madame Dubarry
* Emil Jannings som Ludvig XV av Frtankrike
* Harry Liedtke som Armand De Foix
* Eduard von Winterstein som Graf Jean Dubarry
* Karl Platen som Guillaume Dubarry
* Reinhold Schünzel som Minister Choiseul
* Else Berna som Graefin Gramont
* Fred Immler som Richelieu
* Gustav Czimeg som Aiguillon

## Referanser


## Eksterne lenker
*
Madeleine (film fra 1919)

***Madeleine*** er en tysk stumfilm fra 1919, regissert av Siegfried Philippi.

## Skuespillere
* Ria Jende
* Eduard von Winterstein
* Hermann Vallentin
* Heinrich Schroth
* Hans Albers
* Emil Mamelok
* Rosa Valetti
* Magda Madeleine
* Anneliese Halbe
* Antonie Jaeckel
* Fritz Beckmann
* Henry Bender
* Adolphe Engers
* Olga Engl
* Rudolf Klein-Rhoden
* Emil Sondermann

## Referanser


## Eksterne lenker
*
Batrisiella

***Batrisiella*** er en slekt av små, rødlige eller brunlige køllebiller.

## Utseende
Små, avlange, blanke, brunrøde køllebiller. Hode, pronotum og dekkvinger er rundede, bakkroppen forholdsvis lang.

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Slekten er utbredt i Sørøst-Asia (India, Malaysia, Singapore, sørlige Kina).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Batrisitae
******* Gruppen **[[Batrisini]]** Reitter, 1882
******** Understammen Batrisina Reitter, 1882
********* Slekten ***Batrisiella*** Raffray, 1904
********** *[[Batrisiella aulica]]* Löbl & Kurbatov, 2001
********** *[[Batrisiella barbieri]]* (Jeannel, 1952)
********** *[[Batrisiella biharensis]]* Jeannel, 1960
********** *[[Batrisiella campbelli]]* Jeannel, 1960
********** *[[Batrisiella caviventris]]* (Raffray, 1894)
********** *[[Batrisiella coomani]]* (Jeannel, 1957)
********** *[[Batrisiella dryas]]* Löbl & Kurbatov, 2001
********** *[[Batrisiella favea]]* Löbl & Kurbatov, 2001
********** *[[Batrisiella foveola]]* Jeannel, 1960
********** *[[Batrisiella hastata]]* Jeannel, 1960
********** *[[Batrisiella illicebrosa]]* Löbl & Kurbatov, 2001
********** *[[Batrisiella lewisi]]* Jeannel, 1961
********** *[[Batrisiella micromelus]]* (Jeannel, 1952)
********** *[[Batrisiella proterva]]* (Raffray, 1908)
********** *[[Batrisiella puberula]]* Jeannel, 1961
********** *[[Batrisiella remyi]]* Jeannel, 1961
********** *[[Batrisiella retusa]]* Löbl & Kurbatov, 2001
********** *[[Batrisiella saucia]]* (Raffray, 1901)
********** *[[Batrisiella singhalensis]]* (Raffray, 1901)
********** *[[Batrisiella srilankana]]* Löbl & Kurbatov, 2001
********** *[[Batrisiella tibialis]]* Jeannel, 1960

## Referanser




## Eksterne lenker
*
Otto Knoph Rømcke

**Otto Knoph Rømcke** (født 2. november 1868 i Hallingdal, død 7. april 1954 i Drammen) var en politiker og trelasthandler fra Drammen

## Utdannelse
Kristiania handelsgymnasium 1889, videreutdannet seg i England(1891), Frankrike(1892) og Tyskland(1895).

## Karriere
Han var først ansatt i trelastfirmaet Landfald Brug i Drammen. Inntil 1916 var han trelasthandler i Drammen og disponent for Ramfos Træsliberi, samt fra 1896 medinnehaver av Landfald Brug. 1 1916 ble begge disse bedrifter solgt og han har siden drevet sine skogeiendommer i Hallingdal. Han var varamann til Norges Banks representantskap fra 1933–38, medlem av representantskapet i Det norske Skogselskap fra 1925–40, i lengre tid formann i styret for Drammens Privatbank, senere for de sammensluttede banker Drammens Privatbank og Drammens og Oplands Kreditbank og fra 1927 medlem av administrasjonsstyret for disse banker. Tidligere formann i børskomiteen, trælastdireksjonen og Drammens Handelsstands Forening, medlem av Norges Handelsstands Fællesforening 1916—19 og styremedlem i en rekke industrielle bedrifter som Krogstad og Mjøndalen sellulosefabrikker, Drammenselvens Papirfabrikker, Union Co., Bruusgaard Kiøsterud DIS og Drammens Jernstøberi, samt medlem av skog- og vassdragskomiteen.

### Politikk
Medlem av Drammens bystyre 1905–10, 1914–34, ordfører i Drammen 1914–19, formann i den kommunale lysverkdireksjonen i 19 år fra 1916. Han var i 1920 medlem av den depart. komite i anledning av lønnskonflikten ved Statsbanene og i 1923 formann i komiteen om vassdrags- og elektrisitetsvesenets administrasjon. Høires representant for Bragernes krets, Drammen, 1919–21 og for kjøpstedene i Buskerud fylke 1922–24. Medlem av valgkomiteen 1922–24.

## Familie
Han var sønn av grosserer i Drammen Olaf Gustav Rømcke(21. februar 1839 –24. juli 1922) og Agnes Marie Torgersen (15. februar 1841 –22. november 1883), og gift den 15. april 1898 i Drammen med Sigrid Andrea Hansen (4. april 1872 –1. mars 1937), av foreldre grosserer Morten Hansen (1835–1909) og Andrea Andersen (1839–1917). Sammen hadde de barna: Olaf Rømcke(28. oktober 1899 – 22. april 1968), Emmy Rømcke(27. januar 1901–) og Otto Knoph Rømcke(12. september 1904 – 25. juli 1990).

## Referanser
Xenalluaudia

***Xenalluaudia*** er en slekt av små, rødlige eller brunlige køllebiller, der mange av artene er knyttet til maur.

## Utseende
Små, nærmest pæreformede køllebiller. Antennene består tilsynelatende av bare ett, klubbeformet ledd. Hodet er lengre enn bredt med små fasettøyne, pronotum rundet, noe lengre enn bredt, dekkvingene kraftig utvidet bakover, nokså korte.

## Levevis
Sannsynligvis er alle medlemmene i gruppen Clavigeritae knyttet til maur (de er myrmekofiler).

## Utbredelse
Slekten lever i Øst- og Sentral-Afrika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Clavigeritae
******* Gruppen **[[Clavigerini]]** Leach, 1815
******** Understammen Clavigerodina Schaufuss, 1882
********* Slekten ***Xenalluaudia*** Raffray, 1913
********** *[[Xenalluaudia basilewskyi]]* (Coulon, 1979) - Tanzania
********** *[[Xenalluaudia crematogastris]]* Raffray, 1913 - Kenya
********** *[[Xenalluaudia grandispina]]* Raffray, 1913 - Kenya
********** *[[Xenalluaudia henningsi]]* Reichensperger, 1930 - Tanzania
********** *[[Xenalluaudia jeanneli]]* Leleup, 1976 - Den demokratiske republikken Kongo
********** *[[Xenalluaudia nodicornis]]* Jeannel, 1952 - Den demokratiske republikken Kongo, Burundi

## Referanser




## Eksterne lenker
*
Bryaxonoma

***Bryaxonoma*** er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae). 

## Utbredelse
Slekten er utbredt i Sør-Afrika.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien køllebiller Pselaphinae Latreille, 1802
****** Gruppen Brachyglutini Raffray, 1904
******* Slekten ***Bryaxonoma*** Raffray, 1898
******** *[[Bryaxonoma filiceum]]* Raffray, 1898 - Sør-Afrika
******** *[[Bryaxonoma leleupi]]* Jeannel, 1964

## Eksterne lenker
*
Cataphractinus

***Cataphractinus*** er en slekt av små, rødlige eller brunlige køllebiller.

## Utseende
Bittesmå (0,85-1,05 millimeter), ovale, gulbrune køllebiller. Oversiden er fint punktert og hårete. Hodet er forholdsvis stort og bredt med middelsstore, utstående fasettøyne. Antennene er forholdsvis lange, det ytterste leddet danner en spiss klubbe. Palpene er små og lite påfallende bortsett fra det ytterste leddet. Pronotum er avrundet, omtrent så bredt som hodet, dekkvingene bredt rundede, middels lange.

## Levevis
I alle fall noen av artene i Iniocyphini lever i huler.

## Utbredelse
Gruppen er utbredt på Borneo (Sabah, Sarawak).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Goniaceritae
******* Gruppen **[[Iniocyphini]]** Park, 1951
******** Understammen Iniocyphina Park, 1951
********* Slekten ***Cataphractinus*** Kurbatov, Cuccodoro & Löbl, 2007
********** *[[Cataphractinus arenarius]]* Kurbatov, Cuccodoro & Löbl, 2007
********** *[[Cataphractinus clibanarius]]* Kurbatov, Cuccodoro & Löbl, 2007
********** *[[Cataphractinus crupellarius]]* Kurbatov, Cuccodoro & Löbl, 2007

## Referanser




## Eksterne lenker
*
Flyktige organiske forbindelser

**Flyktige organiske forbindelser** (engelsk: *volatile organic compounds*, **VOC**) er gasser og organiske forbindelser som er oppløst i luften. Stoffene har et lavt kokepunkt, slik at de lett fordamper og løses opp i luften. Avdampning fra bensin er et godt eksempel.

VOC en samling av flere forskjellige forbindelser, og det er totalen som kan utgjøre en helserisiko. Den **totale mengden flyktige organiske forbindelser** forkortes ofte til **TVOC**.

## Helsefarer
De flyktige organiske forbindelsene er som regel ikke akutt farlige i normale konsentrasjoner, men ved å puste dette inn over tid kan man få skader. Noen skader kan være langvarige og enkelte ganger irreversible. Flyktige organiske forbindelser kan gi skader og problemer som:

* Hodepine
* Migrene
* Luftveisproblemer
* Problemer med indre organer
* Problemer med øyne, lunger og slimhinner
* Skader på sentralnervesystemet

## Kilder
Det finnes flere kilder til flyktige organiske forbindelser:

* Vegtrafikk, spesielt ved bruk av fossile brennstoffer
* Maling
* Gulvbelegg
* Plast
* Rengjøringsmidler
* Kosmetikk

## Måling av VOC
Det er mulig å måle mengden av flyktige organiske forbindelser i luften. Det er ikke alle forbindelsene som kan måles, men med bruk av utstyr som er godt tilgjengelig for privatpersoner kan man få en god indikasjon på luftens innhold av organiske forbindelser. Det finnes måleutstyr å få kjøpt, og luftrensere har også måling innebygget.

## Redusjon av VOC
Det er viktig å redusere innholdet av VOC i luften. Det finnes flere måter å gjøre dette på:

* Velge produkter som ikke gasser så mye. Tenk på dette når du kjøper maling, møbler og bygningsartikler. 
* Sørge for god ventilasjon
* Bruke en luftrenser som har kullfilter. Dette reduserer ofte innholdet av VOC i luften

## Referanser
*
*
*
Cephalozethus

***Cephalozethus*** er en slekt av små, rødlige eller brunlige køllebiller. Slekten omfatter bare én kjent art.

## Utseende

## Levevis

## Utbredelse
Slekten er utbredt i det sentrale Afrika (Uganda).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Euplectitae
******* Gruppen **[[Bythinoplectini]]** Schaufuss, 1890
******** Understammen Bythinoplectina  Schaufuss, 1890
********* Slekten ***Cephalozethus*** Jeannel, 1955
********** *[[Cephalozethus celisi]]* Jeannel, 1955

## Referanser




## Eksterne lenker
*
Sognebrua

**Sognebrua** er ei foreslått veibru på Europavei 39 over Sognefjorden mellom Lavik i Høyanger kommune og Ytre Oppedal i Gulen kommune i Vestland fylke. Brua vil erstatte fergesambandet Lavik-Oppedal, og er en del av den planlagte fergefri E39-strekningen mellom Kristiansand og Trondheim.

I 2017 ble planene om Sognebrua utsatt på ubestemt tid pga. økonomiske årsaker.

## Konstruksjon
Det er ennå ikke bestemt hva slags brotype Sognebrua vil bli, men Vegvesenet ser på fem ulike sjangre: hengebru, flytebru, rørbru, kombinert flyte- og rørbru (Y-bru), og flytende skråkabelbru. Dersom første alternativ (hengebru) realiseres så vil Sognebrua få et hovedspenn på 3700 meter. Brua vil dermed bli nesten tre ganger lengre enn Hardangerbrua og bli Norges lengste hengebru. Den vil da også slå Çanakkalebroen i Tyrkia og bli verdens lengste hengebru. Tårnene vil dermed få en høyde på 450 meter, 150 meter høyere enn Eiffeltårnet i Paris. Det siste alternativet (flytende skråkabelbru) er henta fra offshore-industrien hvor de flytende tårnene forankres til bunn.

Seilingshøyden på brua vil bli 70 meter høy, eller 20 meter dyp dersom det blir en rørbru eller en kombinert flyte- og rørbru. Pga. den viktige cruisetrafikken i Sognefjorden må seilingsleden ha en høyde på minst 70 meter, en lengde på mist 400 meter og en dybde på minst 20 meter.

## Referanser
Carl Christian August Jacob Bonnevie

**Carl Christian August Jacob Bonnevie** (født 5. august 1849 i Kristiansund, død 19. desember 1917) var en lege og politiker fra Drammen.

## Karriere
Privatlege i Drammen fra 1873 og fra 1897 stadsfysikus samme sted. Han var også Ordfører for Drammens sparebanks forstanderskap, medlem av den norske lægeforenings bestyrelse i flere år og medlem av styret for den norske nationalforening mot tuberkulose.

### Politikk
Medlem av bystyret i Drammen 1895–1901 og ordfører i Drammen 1899–1901. Varamann for Bragernes krets, Drammen 1813–15.

## Familie
Han var sønn av Niels Emanuel Andreas Bonnevie(1816–) og Augusta Marie Lorentzen(13. November 1823 – 30. Mars 1897).

Carl Christian var gift med Wilhelmine Bonnevie(1868–), født Heiberg, og sammen fikk de barna: Bjarne(1888–), Ernst(1891–), Tørris(1893–) og Auguste Marie Honoria(1896–)

## Utmerkelser
Ridder av St. Olavs Orden 1912.

## Referanser
Anitra (bille)

***Anitra*** er en slekt av små, rødlige eller brunlige køllebiller.

## Utseende
Små (ca. 2 millimeter), blanke, fint hårete, brunrøde køllebiller. Antennene er lange og kraftige med tre-leddet klubbe, palpene forholdsvis små. Hodet er rundet med middelsstore, utstående fasettøyne. Pronotum er rundet, dekkvingene rundede, mye bredere enn forkroppen. Beina er kraftige, lårene på forbeina gjerne med et par kraftige børstehår.

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende, sammen med maur.

## Utbredelse
Slekten er utbredt i det sørvestlige USA.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Pselaphitae
******* Stammen **[[Tyrini]]** Reitter, 1882
******** Understammen Tyrina
********* Slekten ***Anitra*** Casey, 1894
********** *[[Anitra glaberula]]* Casey, 1894

    
## Referanser




## Eksterne lenker

*
Transneft

**Transneft PJSC** (Join Stock Company) er et russisk moderselskap som ble opprettet 14. august 1993, kort tid etter Sovjetunionens fall. Transneft er selskapet som eier og opererer de russiske datterselskapene (bl.a Gasprom, Nord Stream), som igjen produserer og raffinerer olje i Russland. Transneft eier også selskapene som produserer,overvåker og driver vedlikehold på de ulike rørledningene som frakter olje og gass til blant annet Europa og Kina. Transneft eier blant annet det russiske selskapet Nord Stream og Gasprom . 

Da leggingen av det første Nord Stream røret (Nord Stream 1), fra Vyborg i Russland til Greifswald i Tyskland ble igangsatt i 2010, var det selskapet Nord Stream som utførte leggingen av rørene gjennom blant annet Østersjøen. Leggingen av det første Nord Stream  røret ble fullført i 2011, prosessen med å legge det siste Nord Stream røret ble fullført i 2012. Nord Stream 1 består av totalt 2 rør som følger hverandre parallelt fra Vyborg til Greifswald. Nord Stream 1 er et såkalt ´twin pipeline system´ som har en total kapasitet til å forsyne Europa med inntil 55 milliarder kubikkmeter gass årlig.  I 2008 oppga selskapet at de hadde 106 000 ansatte. Selskapets hovedkvarter ligger i Moskva, Russland.

## Referanser


## Eksterne lenker
* 
*
Hans Olaf Nilsen

**Hans Olaf Nilsen** (1873–1951) var en brukseier og politiker fra Drammen.

## Karriere
Hans Olaf startet karrieren i 1888 da han ble ansatt ved Holmen, Hellefoss. Der var han i 10 år frem til han ble ansatt som kontorsjef ved Åmotfors Pappersbruk i Sverige. Etter fem år i Sverige kom han tilbake til Norge, nå som leder av Granfos Brug ved Lysaker. Sammen med brukseier Skamarken begynte han så i 1905 oppføringen av Eker Papirfabrikk. Da denne var ferdig flyttet han til Drammen. I 1912 bygde han Sunland Papirfabrikk.

### Politikk
I 1912 stilte han til bystyrevalget med Høyre, han var medlem av bystyret og formannskapet i flere år. Fra 1930 til 1935 var han Drammens ordfører. Hans Olaf var også formann i Drammens Handelsstands Forening, visepresident for jubileumsutstillingen i Drammen 1930 og ordfører i representantskapet for Drammens og Oplands Privatbank.

## Familie
Han var sønn av Anders Nilsen(30. mars 1841, Eiker–) og Thora Karine Nilsen(ca. 1843–). 
Hans Olaf var gift med Helga O. Nilsen(3. februar 1876, Drammen – 1955) og sammen hadde de barna: Borghild Andrea Nilsen(26. juni 1900, Sverige), Hjørdis Marie Nilsen(22. september 1905, Lysaker)og Arne Erling Nilsen(27. august 1907, Drammen – Død: 18. juni 1988).

## Referanser